**Výbor**

**Národnej rady Slovenskej republiky**

 **pre zdravotníctvo**

 7**.** schôdza výboru

 Číslo: CDR-989/2020

**18**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 15. mája 2020**

**k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov** (tlač 102) a

 **Výbor Národnej rady Slovenskej republiky pre zdravotníctvo**

 prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 102);

**A. s ú h l a s í**

 s  vládnym návrhom zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 102);

**B.** **o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 102) schváliť s pozmeňujúcimi a doplňujúcimi návrhmi:

**1. V čl. I** sa za úvodnú vetu vkladá nový 1. a 2. bod, ktoré znejú:

„1. V § 6 ods. 3 písm. ab) sa za slová „Slovenskej republiky“ vkladajú slová „(ďalej len „z dôvodu ochorenia COVID-19“)“.

2. V § 6 ods. 8 sa slová „v súvislosti s ohrozením verejného zdravia II. stupňa z dôvodu ochorenia COVID–19 spôsobeným koronavírusom SARS-CoV-2 na území Slovenskej republiky“ nahrádzajú slovami „z dôvodu ochorenia COVID-19“.“.

 Ďalšie body sa primerane prečíslujú

Zavádza sa legislatívna skratka pre ďalšie použitie v zákone.

**2. V čl. I, 3. bode**, v § 56 ods. 1 písmeno o) znie:

„o) nedodržiava niektorú z povinností podľa § 60a ods. 4.“.

Ide o legislatívno-technickú úpravu.

**3. V čl. I, 1. bode** sa za slovo „izolácie“ vkladá čiarka a slová „v rozsahu a za podmienok podľa § 60a až 60e.“ sa nahrádzajú slovami „ak je im nariadená izolácia podľa § 60a ods. 2 alebo 60e.“.

Ide o legislatívno-technickú úpravu.

**4. V čl. I, 4. bode**, v § 60a ods. 2, 3, 4 a 6, v § 60b ods. 3 a v § 60c ods. 1 písm. c) sa slovo „osoba“ vo všetkých tvaroch nahrádza slovom „fyzická osoba“ v príslušnom tvare.

Ide o legislatívno-technickú úpravu.

**5. V čl. I, 4. bode**, v § 60a ods. 1 sa za slovom „COVID-19“ bodka nahrádza bodkočiarkou, slovo „Na“ sa nahrádza slovom „na“, za slovo „môže“ sa vkladajú slová „úrad verejného zdravotníctva“ a slová „v§ 60a až 60e“ sa nahrádzajú slovami „v odsekoch 2 až 8 a § 60b až 60e“.

Ide o upresnenie ustanovenia.

**6. V čl. I, 4. bode,** v § 60a ods. 2 sa za slová „krízovej situácie“ vkladajú slová „z dôvodu ochorenia COVID-19“.

 Ide o upresnenie ustanovenia.

**7. V čl. I, 4. bode**, v § 60a ods. 4 písm. a) sa slová „s § 60a až 60e“ nahrádzajú slovami „s odsekmi 2, 3, 5 až 8 a § 60b až 60e“.

 Ide o legislatívno-technickú úpravu.

**8. V čl. I, 4. bode,** **v § 60a ods. 8 písmeno b**) znie:

„b) monitorovanie dodržiavania nariadenej izolácie v domácom prostredí prostredníctvom mobilnej aplikácie na monitorovanie dodržiavania nariadenej izolácie pomocou údajov o polohe mobilného zariadenia, údajov o rozpoznávaní tváre cez fotoaparát mobilného zariadenia, údajov o zdravotnom stave fyzickej osoby, údajov o zostávajúcej dobe nariadenej izolácie v domácom prostredí a notifikácií (ďalej len „izolačná funkcionalita“),“.

Ide o legislatívno-technickú úpravu; ustanovenie sa spresňuje použitím vhodnejšieho vyjadrenia.

**9. V čl. I, 4 bode, v § 60a ods. 8 písm. c)** sa za slovo „nahlasovanie“ vkladá slovo „polohy“.

Ide o legislatívno-technickú úpravu; ustanovenie sa spresňuje.

**10. V čl. I, 4. bode, v § 60 b ods. 1 písm. d)** sa slovo „miesto“ nahrádza slovami „poloha miesta nariadenej izolácie“.

Ide o legislatívno-technickú úpravu; ustanovenie sa spresňuje.

**11. V čl. I, 4. bode, v § 60b ods. 1 písm. j)** sa slová „údaj o zdraví požívateľa“ nahrádzajú slovami „údaj o zdravotnom stave používateľa“.

Ide o legislatívno-technickú úpravu; ustanovenie sa spresňuje.

**12. V čl. I, 4. bode, v § 60d ods. 1** sa za slová „spracúvať pomocou nich údaje“ vkladajú slová „podľa § 60b ods. 1“.

Ide o legislatívno-technickú úpravu.

**13. V čl. I, 4. bode, v § 60d ods. 2** sa za slová „a spracúvanie údajov“ vkladajú slová „podľa § 60b ods. 1“.

 Ide o legislatívno-technickú úpravu.

**14. V čl. I, 4. bode, v § 60d ods. 3** sa slová „vymaže všetky osobné údaje“ nahrádzajú slovami „vymaže všetky údaje podľa § 60b ods. 1“.

 Ide o legislatívno-technickú úpravu.

**15. V čl. I, 4. bode, v § 60d ods. 4 a 5** sa slovo „karanténnej“ nahrádza slovom „izolačnej“.

Ide o legislatívno-technickú úpravu.

**16. V čl. I, 4. bode, v § 60e** sa vypúšťa slovo „osoby“.

 Ide o legislatívno-technickú úpravu.

**17. V poznámke pod čiarou k odkazu 72a** sa slovo „bod“ nahrádza slovom „ods.“ a na konci sa pripájajú slová „v platnom znení“.

 Ide o legislatívno-technickú úpravu.

**18. V čl. II** sa z úvodnej vety vypúšťajú slová „mení a“.

 Táto úprava sa premietne aj do názvu zákona.

Ide o legislatívno-technickú úpravu.

#### C. p o v e r u j e

 **spoločného spravodajcu** výborov **Tomáša Lehotského**, aby podľa § 80 ods. 2 zákona o rokovacom poriadku Národnej rady Slovenskej republiky informoval o výsledku rokovania výborov a aby odôvodnila návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 **Jana C i g á n i k o v á**

 predsedníčka výboru

**Martin B o r g u ľ a**

overovateľ výboru